NaiveNeuron/SloPal huggingface dataset:
P. Paška, predseda NR SR: (2010-03-02):
Poprosím teraz, najprv budeme hlasovať o prerokovaných bodoch. Najprv budeme hlasovať teraz v druhom a treťom čítaní o návrhu zákona o obecnom zriadení, ktorý pán prezident vrátil na opätovné prerokovanie a ktorý sme prerokovali, je to tlač 1507. Pán podpredseda Národnej rady Tibor Cabaj bude uvádzať hlasovanie. (Hlasovanie o zákone z 9. februára 2010, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1507.)
V. Veteška, podpredseda NR SR: (2003-11-07):
B. Hanzel, poslanec: Áno, ďakujem pekne. Ďalej sa mi to zdá trošičku divné a naozaj ja si myslím, že nielen ja, ale viacerí z nás majú informáciu, že dohody sa robia pod nátlakom. Určite viem pozitívne, že sa robí obrovský nátlak na Všeobecnú zdravotnú poisťovňu. Na druhú minútu mi stíšili mikrofón, takže už ma teraz skoro vôbec nepočuť. To nemá potom význam. Ďakujem.
P. Paška, predseda NR SR: (2010-04-27):
(Hlasovanie.) 90 prítomných, 81 za, 2 proti, 5 sa zdržali, 2 nehlasovali. Tieto návrhy sme schválili.
Viskupič, Marián, poslanec NR SR (2020-07-14):
Pán predsedajúci, ďakujem pekne za slovo. Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Vážený pán predsedajúci, prosím, dajte o tomto mojom návrhu hlasovať.
V. Veteška, podpredseda NR SR: (2004-09-08):
J. Heriban, poslanec: Ďakujem, pán predsedajúci, za slovo. Súhlasím s kolegom Čaplovičom, ako pomenoval situáciu vo verejnoprávnej televízii. Ale chcel by som upozorniť, že spoločný návrh, ktorý pripravil pán Čaplovič s pánom Jarjabkom, vlastne presne nehovorí o tom, kam by mali ísť investície do pôvodnej televíznej tvorby a presne ani nešpecifikujú, čo považujú za pôvodnú televíznu tvorbu, pretože tak, ako to je navrhnuté, tak som presvedčený, že Slovenská televízia spĺňa tých 10 percent, pretože napríklad v zábavnej tvorbe do tejto zábavnej pôvodnej televíznej tvorby patrí aj SuperStar, o ktorom ste hovorili, aj všetky ostatné kvízy a všetky ostatné relácie, ktoré Slovenská televízia vysiela. To znamená, mne v tomto návrhu práve chýba presná špecifikácia, aké finančné prostriedky majú smerovať do pôvodnej televíznej tvorby a čo myslíte pod tou slovenskou pôvodnou televíznou tvorbou, lebo tak, ako to štylizujete, tak Slovenská televízia už dnes určite robí viacej ako 10 percent a vždy robila viacej ako 10 percent pôvodnej slovenskej tvorby. Ďakujem.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-12-10):
Ďakujem pekne. Vážený pán podpredseda Národnej rady, vážené panie poslankyne, páni poslanci, dovoľte, aby som uviedol v druhom čítaní vládny návrh zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a o zmene a doplnení niektorých zákonov. Navrhovaná právna úprava má za cieľ úpravu právnych predpisov podľa návrhu usporiadania kompetencií k správe a k rozvoju vodných ciest. Zapracovanie záverov analýzy právnych predpisov vo vzťahu k realizovateľnosti projektov verejno-súkromného partnerstva v Slovenskej republike. Zapracovanie problematiky poskytovania dotácií vo vodnej doprave. A taktiež doplnenie, prípadne zmeny niektorých ustanovení zákona, ktoré vyplynuli z aplikačnej praxe. Ide hlavne o úpravu verejnosti registra plavidiel a evidencií vedených Štátnou plavebnou správou o zavedenie povinnosti absolvovať kvalifikačný kurz pred štátnou skúškou na získanie odbornej spôsobilosti vodcu malého plavidla, o služobnú lodnícku knižku pre člena posádky plavidla, o rozšírenie ustanovení týkajúcich sa plavebnej nehody. Uvedené zmeny mali vplyv aj na sadzobník správnych poplatkov v časti VI, teda Doprava, v položkách 94 a 95 zákona č. 145/1995 Z. z. o správnych poplatkoch v znení neskorších predpisov. Vládny návrh zákona je v súlade s Ústavou Slovenskej republiky, platným právnym poriadkom Slovenskej republiky, ako aj s medzinárodnými zmluvami, ktorými je Slovenská republika viazaná. Vážený pán predsedajúci, vážené panie poslankyne, páni poslanci, dovoľujem si vás požiadať o schválenie návrhu zákona. Ďakujem pekne.
Klus, Martin, podpredseda NR SR (2019-12-05):
Ďakujem pekne, pán poslanec. A poprosím o ďalšie vystúpenie pána poslanca Dostála.
Kamenický, Ladislav, poslanec NR SR (2015-09-22):
Vážený pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, Ústavnoprávnemu výboru Národnej rady. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015. Dajte, prosím, o mojom návrhu hlasovať.
Vaľová, Jana, poslankyňa NR SR (2023-12-05):
Škoda, že pán Sulík odišiel, lebo mňa by nezaujímala len finančná stránka, ale vôbec prínos pre Slovensko, pretože pokiaľ viem, sa tam vystavovala nejaká maketa auta na vodík, ktorá bola na gumičkách alebo bola pozliepaná gumičkami, ďalej tam bol vystavovaný nejaký vírnik a nejaký vesmírny robot. A on nám rozprával, že ten Dubaj vlastne priniesol kopu objednávok. Tak ja by som bola zvedavá, či si objednali toho robota, či to auto, alebo ten vírnik. A čo ma ešte prekvapilo, tak sa tam vystavovali obrazy nejakej dámy Pascoe Mikyškovej, ktorá mala reprezentovať Slovensko, tie obrazy vôbec neboli o Slovensku, nikto by si to s tým nespojil, ja som sa o pani Pascoe Mikyškovej dočítala, že maľuje odmalička, venuje sa tomu, ale vlastne jedinú vec, tak som si našla s ňou rozhovor v Denníku N a tam pani Mikyšková o sebe rozpráva. Tak ja sa chcem spýtať, my nemáme dosť teda iných, aj teda iných umelcov, ktorí by mohli vystavovať svoje diela, ktorými by sme možno prezentovali kultúru Slovenska? No a také posledné, čo som zaznamenala, tak dievčence z agentúry, ktoré boli práve v tomto Dubaji, tak mali desivý strach, keď mal priletieť pán Sulík, lebo vravel, že tam sa tak pilo do rána a bujaro sa oslavovalo, že nikto nechcel mať službu. Takže pán Sulík tu zbytočne rozpráva veci, pretože boli tam živí ľudia z mäsa a kostí, ktorí dnes rozprávajú, čo sa všetko dialo v Dubaji, a mňa by naozaj zaujímali tie, na čo som sa pýtala na tie otázky, na tú prezentáciu Slovenska. A pán Sulík, škoda, že odišiel, však on bol najväčší ekonomický guru a my dneska máme, začal tu rozprávať, ako my ideme zle urobiť rozpočet, veď my dneska máme 50 % zadlženia HDP a požičiavame si peniaze v roku 2022 za 2,4 % a dnes sú to 4 %, prečo s tým pán Su... (Prerušenie vystúpenia časomerom. Potlesk.)
Číž, Miroslav, podpredseda NR SR (2015-01-28):
Ďakujem. S faktickými poznámkami páni poslanci a poslankyne – Vaľová, Šípošová, Hudacký, Nicholsonová. To je všetko, uzatváram možnosť prihlásiť sa s faktickou poznámkou. Slovo má pani poslankyňa Vaľová.
Hroncová, Silvia, ministerka kultúry SR (2023-06-15):
Ďakujem veľmi pekne. Ja možno len dopoviem, že áno, veľmi dôležité je hovoriť o kultúrnom dedičstve. Ako inšpiráciu máme, že bolo plánované stretnutie ministrov V4 a moja úloha bola zadefinovať tému na toto stretnutie. Tak tou témou bude práve kultúrne dedičstvo, ktoré sa bude konať teraz koncom júna. Ďakujem.
Lengvarský, Vladimír, minister zdravotníctva SR (2021-06-24):
Ďakujem, pán predseda. Vážený pán poslanec, na úvod odpovede, teda na úvod prečítam odpoveď, ktorú som obdržal od pani vicepremiérky Remišovej. Na úvod uvádzame mieru zodpovednosti jednotlivých štúdií v rámci projektu. Autoritou vydávajúcou COVID certifikáty na území Slovenskej republiky je Národné centrum zdravotníckych informácií. Národné centrum zdravotníckych informácií je inštitúciou, ktorá uvedie do systému tzv. zelených pasov dodávať jednotlivé certifikáty. Ministerstvo investícií, regionálneho rozvoja a informatizácie Slovenskej republiky je zodpovedné za vývoj a funkčnosť aplikácii a koordinuje funkčnosť technologického riešenia, vďaka ktorému sa občania budú môcť s certifikátmi preukazovať doma aj v rámci krajín Európskej únie, to je tzv. aplikácia GreenPass, a slovenské orgány, najmä polícia ich budú môcť kontrolovať, to je aplikácia OverPass. Celý systém Európskeho zeleného pasu koordinuje na Slovensku ministerstvo zdravotníctva. Správnym adresátom vašej otázky by tak malo byť ministerstvo zdravotníctva, resp. Národné centrum zdravotníckych informácií, ktoré certifikáty bude vystavovať. A teraz odpoveď k technickej časti riešenia a jeho funkčnosti. Z hľadiska funkčnosti systému k 1. júlu 2021, t. j. včera, teda v stredu, boli úspešne vykonané testy na predprodukčnom prostredí riešenia. Testy neukázali žiadne závažné chyby. Dnes sme spustili testy na produkčnom prostredí. Slovenská republika bude teda pripravená vykonávať, vydávať COVID certifikát o vykonanej vakcinácii proti ochoreniu COVID-19 v slovenskom aj anglickom jazyku k 1. júlu 2021. Certifikáty o prekonaní choroby podložené k pozitívnym PCR testom a certifikáty o absolvovaní PCR testov budú spustené v rámci prechodného obdobia.
Pellegrini, Peter, predseda NR SR (2015-12-21):
Prezentujme sa a hlasujme o pripomienke č. 3. (Hlasovanie.) Prítomných 115, za hlasovalo 37, proti bolo 77, zdržal sa 1. Neschválili sme túto pripomienku.
Dostál, Ondrej, poslanec NR SR (2016-04-27):
Čiže vzhľadom na výsledky kontroly NKÚ je potrebné posunúť ten proces a my kvôli tomu musíme v skrátenom legislatívnom konaní meniť zákon a posúvať jeho účinnosť. Tak bolo by dobré, keby sa verejnosť dozvedela aj v čo najväčšej miere o tom, čo to spôsobilo a aj kto to spôsobil, a prípadne, ak je to aktuálne, aj aké dôsledky boli voči nemu alebo ním vyvodené. A druhý okruh otázok, o ktorých sme hovorili na ústavnoprávnom výbore, sa týkal možného spochybnenia vypovedania tej zmluvy o dodávke informačného systému, ktorá bola uzavretá, bola zverejnená, teda stala sa platnou. Či si dodávateľ nebude uplatňovať zmluvnú pokutu a či nás to teda nevyjde svojím spôsobom ešte drahšie. Aké je tam to riziko, že, že zaplatíme. Napriek tomu, že za to nič nedostaneme. A tretia otázka smerom do budúcnosti, ku ktorej sa už vlastne pán minister aj čiastočne vyjadril vo svojom príhovore, je otázka, ktorá sa týka možnosti využitia elektronických občianskych preukazov aj na účely zdravotného poistenia, teda aby nedochádzalo k duplikácii alebo multiplikácii rôznych kariet, pretože tých systémov je plno, a keď každý rezort bude mať vo vzťahu k vlastným agendám nejaké vlastné karty, tak to bude aj asi zbytočne predražené, ale aj nepraktické z hľadiska občanov. Čiže by som poprosil, ak by sa pán minister mohol vyjadriť aj k týmto témam.
Bugár, Béla, podpredseda NR SR (2016-03-23):
Na vystúpenie pani poslankyne s faktickými poznámkami ôsmi. Končím možnosť sa prihlásiť do faktických poznámok. Pán poslanec Krajniak.
V. Veteška, podpredseda NR SR: (2004-09-09):
Vážené dámy, vážení páni poslanci, dámy už teraz nie sú medzi nami, ja odporúčam, aby sme ešte dva zákony, ktoré predkladá minister Gyurovszky, nie dva zákony, dve dohody, ktoré potrebujeme ešte prerokovať v Národnej rade, aby sme ich prerokovali, nehľadiac, že nám zostáva ešte málo času, myslím, že to rýchlo stihneme. Je všeobecný súhlas? (Súhlasná reakcia pléna.) Ďakujem. Pokračujeme druhým a tretím čítaním o návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Švédskeho kráľovstva o medzinárodnej cestnej osobnej a nákladnej doprave . Návrh vlády ste dostali ako tlač 803 a spoločnú správu ako tlač 803a. V zastúpení ministra dopravy, pôšt a telekomunikácií tento návrh odôvodní minister Gyurovszky. Nech sa páči, pán minister.
Ďuriš Nicholsonová, Lucia, podpredsedníčka NR SR (2019-02-01):
S reakciou na faktické poznámky, pán poslanec Dostál.
B. Bugár, podpredseda NR SR: (2003-10-23):
Otváram rozpravu o tomto bode programu. Pýtam sa, či sa hlási niekto ústne do rozpravy. Konštatujem, že nie je to tak. Vyhlasujem rozpravu o tomto bode programu za skončenú. Budeme pokračovať druhým čítaním o vládnom návrhu zákona, ktorým sa mení a dopĺňa zákon Slovenskej národnej rady č. 317/1992 Zb. o dani z nehnuteľností v znení neskorších predpisov (tlač 347). Spoločnú správu výborov máte v tlači 347a. Prosím teraz pána podpredsedu vlády a ministra financií Slovenskej republiky Ivana Mikloša, aby vládny návrh zákona odôvodnil.
Stohlová, Tamara, poslankyňa NR SR (2023-12-14):
Ďakujem za slovo a aj za príspevok pani poslankyni Luščíkovej. Darina, ty si spomínala jeden zaujímavý fakt, ktorý spomenul aj kolega Dvořák, a to, že SMER tu vládol dvanásť rokov, a pritom, pri všetkom sa neustále vyhovára na minulú vládu. A ja v tom vidím veľmi výraznú analógiu aj pri inej téme, a tou sú konkrétne aj, alebo je to téma alebo otázka environmentálnych záťaží. Tie sú desaťročia neriešené, máme nečerpané eurofondy. Naozaj to tempo je tam absolútne hanebné, ale jediná zmena, ktorú táto vláda dookola opakuje, je jedno ustanovenie prijaté za ministra Budaja. Ja tu určite nejdem obhajovať jeho kroky v tejto veci. Úplne súhlasím, že je to zlé ustanovenie, ktoré, ale bolo prijaté v roku 2022 a nijako to nepomôže vyriešiť situáciu, ktorá tu bola prítomná desaťročia pred tým, a vláda SMER-u s tým nebola schopná urobiť nič, pretože to riešenie je zložité. Vyžaduje si zmenu procesov na okresných úradoch, vyžaduje si zavedenie lehôt do zákona, vyžaduje si zmenu pravidiel pri verejnom obstarávaní, ktoré máme veľmi prísne napríklad aj v porovnaní s Českou republikou, a vyžaduje si jednoznačne aj zlepšiť informovanie verejnosti v tejto veci, aby sa vedela chrániť, kým sa nám tie environmentálne záťaže podarí odstrániť, pretože to je v skutočnosti práca na roky aj v tom najlepšom scenári. No a je tu prítomný aj pán minister a ja si želám, aby ma počúval, ale už vieme, že vláda a ani koalícia nemá v skutočnosti záujem o diskusiu, ani keď ide zdravie ľudí, a pán minister si radšej ušetrí čas na napísanie nejakého zavádzajúceho príspevku z dnešného rokovania na svoje sociálne siete namiesto toho, aby počúval túto konštruktívnu diskusiu. Ďakujem. (Potlesk.)
Danko, Andrej, podpredseda NR SR (2024-10-29):
Pani poslankyňa Bajo Holečková.
Richter, Ján, poslanec NR SR (2011-03-29):
Ďakujem pekne. Vážení kolegovia, chcem poďakovať všetkým za tie faktické pripomienky. Som rád, že vás moje vystúpenie zaujalo a že ste reagovali s tými faktickými pripomienkami. Ak dovolíte, na všetko sa nedá úplne odpovedať v limite tých dvoch minút, ale na dve praktické veci a potom by som rád zaujal stanovisko k jednému problému, to si myslím, že to je taký najožehavejší. Pán Tomčo, odchod Roberta Fica z SDĽ ja veľmi dobre vnímam a pamätám. V tom čase som robil ústredného tajomníka Strany demokratickej ľavice. Jednoducho odišiel preto, že sa nestotožnil s tým, čo SDĽ v programovej báze v novej vládnej koalícii realizovala. A išiel svojou vlastnou cestou. To je všetko, čo sa k tomu dá povedať, a všetko ostatné, čo je za tým, je výmysel. K pánovi poslancovi Přidalovi, no, vládli sme so stranami v minulom období, ktoré prijali programové podmienky, ktoré postavila strana SMER – sociálna demokracia. Vedeli sme sa dohodnúť na všetkých programových otázkach na rozdiel od vás. A teraz tú najcitlivejšiu otázku. K mojej komunistickej minulosti. Priatelia, nemám problém. Mám svoju minulosť, áno. Ako reformne orientovaný komunista som v novembri 1989 prijal novú výzvu na novú ľavicovú politiku, ktorá sa skladá z troch vecí: po prvé súťažíme v novej pluralitnej politickej súťaži politických strán, po druhé v demokratických princípoch fungovania spoločnosti a po tretie, to počúvajte, v rámci ktorých vnímame aj tajné voľby ako slobodný prejav na uplatňovanie slobodnej vôle podľa svojho svedomia a vedomia. Z toho, z čoho vy momentálne utekáte. No a že sme túto úlohu zvládli, svedčí naša medzinárodná akceptácia a verejnomienková pozícia strany na Slovensku. Ďakujem. (Potlesk.)
B. Bugár, podpredseda NR SR: (2005-05-17):
J. Banáš, poslanec: Len zopár viet. Ďakujem, pán predsedajúci. Ďakujem všetkým kolegom, ktorí podporili môj návrh. Cítime všetci, že treba o týchto veciach hovoriť otvorene, čestne, lebo naozaj tá pravda oslobodzuje. Dve poznámky mi dovoľte, dva citáty. Možnože s tým zákonom by skutočne bolo treba niečo robiť aj v iných paragrafoch, lebo tu jeden paragraf hovorí, citujem: „Dokumenty o činnosti bezpečnostných zložiek štátu sú jeho kultúrnym dedičstvom.“ Nemci majú slovo svedectvom doby. Ja chcem povedať, že Boh ochraňuj každý národ, ktorého kultúrnym dedičstvom nie sú spisy básnikov, ale spisy tajných služieb. Ale dovoľte mi citovať Domino fórum asi spred dvoch týždňov, a tým ukončím. Prečo som ja vlastne prišiel s touto novelou okrem iného. Ja som tu už toho človeka raz spomínal a navrhol som, aby prišiel do tejto Národnej rady a povedal niečo o morálke, volá sa Anton Srholec. Citujem Vladimíra Ondruša, ktorý bol, iste meno nemusím hovoriť, členom koordinačného výboru VPN v 1989 – 1992. „Dávno som sa tak nehanbil. Pred televíznymi kamerami sedel starý muž a mladá redaktorka. Anton Srholec, človek, ktorého každé verejné vystúpenie je zážitkom a osobné stretnutie s ním nádherným darom. Človek hoden skutočnej úcty a obdivu. Na druhej strane mladá žena, ktorá očividne nemala potuchy o utrpení v päťdesiatych rokoch, nemala znalosti o reáliách uplynulej doby, ako by mohla mať, vytrvalo však krúžila okolo základného faktu, kedy, ako, kde podpísal, lebo to tu je jediný pravý naozajstný skutočný dôkaz, dokument Štb, ktorý má poprieť životnú cestu, obrátiť ju naruby, dať zabudnúť na ovocie, po ktorom poznáš strom. Zvrátenosť tohto počínania mi nedá  zaspať.“ Ja považujem za tak až skoro zvrátené, že ja bývalý člen  komunistickej strany musím obhajovať tohto skvelého človeka Antona Srholca, ale keď kvôli nikomu inému, tak kvôli jemu jedinému to urobím. Ďakujem vám.
P. Paška, predseda NR SR: (2009-12-03):
Pán predseda Hrušovský, nech sa páči.
Lipšic, Daniel, poslanec NR SR (2015-07-02):
Pán poslanec Zajac, vy ste asi celkom neporozumeli, ale skôr sa mi zdá, že porozumeli, ale ste sa tak vyjadrili, že zodpovedná je opozícia za kauzy schránkových firiem. Nie, žiaľ, časť opozície je spoluzodpovedná za to, že sme neprijali účinný protischránkový zákon pred Vianocami. To je problém a treba si to veľmi otvorene povedať, že časť opozície z dôvodov, ktoré nechcem rozoberať, naletela ponuke SMER-u, ktorý potreboval, aby sa ukľudnili námestia, a schválilo sa uznesenie; však komplexný návrh prijmeme, prídeme s ním v marci. Vtedy, dá sa to veľmi ľahko verifikovať, som ja upozorňoval Národnú radu, že tomu sa nedá veriť, že veď tri roky vládna väčšina nás tu v princípe klame, aj občanov. A, a je mi ľúto, teraz nehovorím konkrétne na vás a ani poslanecký klub KDH, ale boli tu poslanci opozície, ktorí tvrdili, že nemôžeme riešiť veci cez námestia, to nie je dobré, či tam nebol aj zámer. Ja by som bol veľmi opatrný, veľmi opatrný. Ja som vtedy navrhoval: máme tri týždne do Vianoc, sadnime si, urobme to, napíšme to, nie je problém, seďme deň-noc. Nie, prijalo sa uznesenie a tým sa vlastne vypustila para. A preto mi príde naozaj trošku farizejské, teraz sa oháňať tým, že ako chceme. A fajn, že chceme účinný protischránkový zákon, keď sme sčasti svojím konaním zabránili jeho prijatiu v decembri. To mi je ľúto. A veľmi mi to je ľúto.
B. Bugár, podpredseda NR SR: (2002-07-04):
M. Podhradská, poslankyňa: Ďakujem za slovo, pán podpredseda. Kolega Jarjabek hovoril o zodpovednosti, ja sa dotknem iného výroku pána poslanca Prokopoviča. Hovorili ste, obvinili ste nás, že máme plné ústa Európskej únie a robíme všetko pre to, aj dnešný krok, na to, aby sme poškodili Slovenskú republiku v zahraničí. Pán kolega, naozaj len trpko sa pousmejem nad týmto vaším konštatovaním, lebo sa vlastne dosvedčujete, že jednoducho pravda je na opačnej strane. Vy máte plné ústa Európskej únie a už vidím, ako sa Európska únia trasie, ako sa štát s vyše 20-percentnou nezamestnanosťou, s vysokým deficitom štátneho rozpočtu, s obrovskou zahraničnou zadlženosťou, ktorú sa podarilo Dzurindovej vláde vytiahnuť až na 531 miliárd korún, ako sa trasú, kedy už budeme členmi Európskej únie. Bude to naozaj krásny dar pre nich. Ešte jednu poznámku si dovolím povedať. Keď už toľko hovoríte, čo urobila Mečiarova vláda. Mečiarova vláda udelila v rokoch 1995 - 1998 štátne záruky za 74 miliárd korún, ale bolo aj vidieť robotu, za tých 74 mikuárd korún sa stavali diaľnice, dokončilo sa vodné dielo v Gabčíkove, postavila atómka v Mochovciach. Dzurindova vláda, naopak, v rokoch 1999 - 2001 rozdala záruky za 139 miliárd korún a aký je výsledok? Dnes sme sa dozvedeli napríklad, že za tieto peniaze so štátnou zárukou vo výške 75 miliónov išlo na ten zaujímavý obchod, ktorý tu spomínal pred chvíľou pán Lackovič. Tá podarená železničná spoločnosť, kde k vysokému manažmentu patrí aj brat pána Dzurindu, odkúpila od istej košickej firmy pohľadávky vo výške 75 mililónov, firma skrachovala po štyroch dňoch a tie peniaze zaplatili zo štátnej záruky. Aj tomu sa hovorí zodpovednosť! (Zaznel zvuk časomiery.)
Sulanová, Magdaléna, poslankyňa NR SR (2021-09-22):
Ďakujem pekne za slovo. Poznámok bolo dosť veľa, takže to za dve minúty všetko nestihnem, len tie najdôležitejšie. Kolega Mazurek, v súčasnosti je taká situácia, že zaočkovaní, ktorí sa nemusia testovať, sú vlastne najnebezpečnejší pre spoločnosť. Pretože keď nezaočkovaný má povinnosť sa vždy otestovať, očkovaný nie, kľudne môže byť nakazený, môže slobodne kdekoľvek ísť a môže tam šíriť nákazu. Toto nám teraz bude hroziť. Pán kolega Schlosár, ja si myslím, že to, čo ste hovorili, že hrozí, tak to by bolo vlastne koniec demokracie, koniec právneho štátu. To potom môžeme rovno všetko zabaliť. Kolega Urban, vy ste vlastne len povedali to, že nech sa každý slobodne rozhodne. A čo hovoríme my iné? My stále tvrdíme, ja nepolemizujem, ja som nepolemizovala vo svojej rozprave o tom, či je očkovanie zlé alebo dobré, aké má účinky a nemá účinky a ktorí zomierajú a nezomierajú. Vôbec som sa ani slovkom nezmienila, ani o deťoch, ani o Bohu, ja som len poukazovala na to, že žiadame, aby bolo očkovanie dobrovoľné, aby k tomu nebol nikto nútený. Aby, keď ja som presvedčená o tom, že to očkovanie je maximálne škodlivé, aby som nemusela, nebola nútená, šikanovaná a iným spôsobom prenasledovaná za to, teda hovorím obrazne, nejedná sa len o moju osobu, za to, že sa nechcem dať zaočkovať. To je celé. Celé toto bolo a keďže sa toto deje, tak chceme to dať do trestnoprávnej roviny. Takže, pán Pročko, ešte raz, ani o Bohu, ani o deťoch som nič nehovorila, čiže... (Prerušenie vystúpenia časomerom.)
Antal, Peter, poslanec NR SR (2019-02-06):
Ďakujem pekne. Ďakujem za otázky kolegom. Prekvapuje ma, že takto, pani kolegyňa, nejakým spôsobom ako keby spochybňujete tento zámer, keďže vy ste boli tiež predkladateľkou v minulom roku zákona, ktorým v princípe, Lex Žitný ostrov, nazvime ho takýmto spôsobom, a v minulom roku sme nakoniec aj schválili zákon č. 305/2018, čo dúfam, že uznáte, že to bol potrebný a dobrý zákon. Lebo to neni len o Žitnom ostrove, aj keď to malo zase pracovný názov Lex Žitný ostrov, ale je tam množstvo území, ktoré, ktoré štát sa rozhodol nejakým spôsobom chrániť, a zásahy v týchto územiach budú pod prísnejšou kontrolou a dúfam, že to uznáte, že je potrebný zákon a dobrý zákon, ktorý bol schválený. A práve o to ide, aby sme povedali, že v týchto územiach bude osobitný ako keby balík peňazí, ktorý sa bude používať presne na to, aby sme odstraňovali environmentálne záťaže, aby sme budovali kanalizácie v takýchto oblastiach. Ale tam tiež to nemá význam robiť, že tu urobím v jednej obci, ktorá si požiada, hej, o to. Keď sa to dotýka katastrov a území viacerých obcí a ak oni to neurobia ako keby naraz a spolu, či sú to už tie dokumenty, ktoré ste vy spomínali, alebo je to odstránenie environmentálnej záťaže, tak by to akoby nemalo zmysel, lebo tá jedna obec bude mať, bude riešiť environmentálnu záťaž a na druhej strane tie ostatné, ostatné nie a nevyriešili sme problém, ktorým sme v podstate chceli tieto oblasti prirodzenej akumulácie vôd nejakým spôsobom chrániť. Áno, aj investovať do toho peniaze, lebo to je potrebné, aby sme, aby sme ich dokázali nejakým spôsobom ochrániť. Ten účel podľa súčasného zákona, alebo teda nebol vypichnutý tento problém, ktorý, ktorý je v týchto územiach, a jednoducho dáva sa osobitný balík práve na ochranu týchto území a na účely, ktoré zákon už predpokladá, tak ako ste ich niektoré vy spomínali. A nie sú to len dokumenty, je to aj odstraňovanie environmentálnych záťaží. Takže (reakcie z pléna), takže toto má byť, toto má byť akoby účelom. A prekvapuje ma, že, viete, choďte do tých obcí, choďte do tých obcí, kde, kde boli, na čo boli vyčlenené alebo ktoré, ktoré použili tie prostriedky na, na likvidáciu odpadov. Že boli, že boli zle použité, alebo neúčelné alebo boli nepotrebné tie peniaze. Viete, množstvo, obrovské množstvo odpadu bolo práve cez tieto financie zlikvidovaných a uložených na skládku tam, kde mali byť, kde dovtedy boli a dlhé roky boli často na okrajoch obcí a boli to jednoducho čierne, obrovské čierne skládky. Lebo čiernou skládkou neni len kopa gúm, ktoré, ktoré ako keby si ľudia predstavujú, že to je čierna skládka. Boli, boli čierne skládky rozsahu takého, že s tým si obec jednoducho veľmi ťažko dokázala poradiť. Takže dávať do, že teraz tento zákon je pomaly tak istý zlý a ide sa vyhadzovať, idú sa vyhadzovať peniaze, ja si to nemyslím, že, ale pravda, že bude druhé čítanie, pokiaľ, pokiaľ prídete s nejakým dobrým návrhom, rozumným návrhom, sme pripravení o tom sa s vami baviť a rokovať. Ďakujem pekne.
Figeľ, Ján, podpredseda NR SR (2015-05-06):
Ďakujem pekne. Otváram rozpravu, do ktorej som písomne dostal prihlášku od Alojza Hlinu. Takže, pán kolega, nech sa páči, máte slovo. V rámci oznámenia o tejto zmene som nevnímal žiadnu reakciu, takže beriem to ako všeobecný súhlas, že využijeme čas na rokovanie, kým sa vráti minister financií z Prezidentského paláca. Nech sa páči.
Figeľ, Ján, podpredseda NR SR (2013-03-21):
Nech sa páči, Jozef Viskupič.
Číž, Miroslav, poslanec NR SR (2014-07-04):
Ďakujem pekne. Pán poslanec, nepochybne nie je problém vám priznať primeranú odbornú erudíciu a je pozitívne aj to, že rešpektujete politickú kultúru, čo sú pomaly vzácne momenty v parlamente. Nepochybne podľa mňa je účelový, ale to k politike, samozrejme, patrí a rešpekt. Jedna vec, ako právnik, na ktorú ste upozornili, by som chcel zaujať stanovisko. Naozaj je to tak. Ten problém toho ukladania pokút s tým, že neurčí sa dolná hranica alebo sa neuvedie v zákone aj možnosť upustiť od potrestania, robí to problém. Ale keď si pozriete do histórie parlamentu, ono to začalo, a pamätám si ešte na to, ešte prof. Tóthová otvorila túto otázku s tým, že akonáhle neurčíme spodnú hranicu jasne a pevne, v takom prípade je to obrovský priestor na korupciu. A ja nesúhlasím s týmto pohľadom a súhlasím s vami, že existuje predsa celý rad vecí, kde dochádza k sporným veciam, kde dokonca sa uchádzajú podnikatelia o výklad na príslušných daňových úradoch, a toho výkladu sa nedočkajú. A v takom prípade, alebo sporne dokonca že rozhodne inak okresný a inak krajský úrad v niektorej veci. Takže si myslím naozaj, že treba sa týmto problémom zaoberať a bude veľmi dobré, ak tento problém budeme riešiť aj v súvislosti s inými ustanoveniam, a že vôbec celý ten proces kultúry ukladania pokút bude predmetom našej pozornosti.	Ďakujem.
Číž, Miroslav, doterajší podpredseda NR SR (2010-07-08):
Pán poslanec Ondrej Matej.
Gyimesi, György, poslanec NR SR (2022-05-19):
Ďakujem pekne, pani ministerka, za váš prejav, za vaše odporúčania, zároveň aj za vašu snahu za každú cenu zastaviť tento zákon, avšak musím vás sklamať, pretože s pravdepodobnosťou hraničiacou s istotou toto skrátené legislatívne konanie napriek vašej snahe prejde. Vy ste hovorili o popieraní všetkého možného, ale zabudli ste na jednu vec, a to to, že vy vo vašom prejave a vo vašej filozofii popierate právo dieťaťa na slušný život a nechcete mu ho dopriať ani na základe tohto prorodinného balíčka, pretože ten nie je v súlade s tým, čo si tu v Bratislave možno o tradičnej rodine myslíte. Pani ministerka, tak isto, ako povedal pán poslanec Čepček, toto je už vyše 80. zákon, ktorý schvaľujeme v tomto volebnom období v skrátenom legislatívnom konaní, doteraz som vás nepočul ani raz, aby ste vystúpili s tým, že je to popieranie toho všetkého, čo ste tu povedali, nebudem vás opakovať. Fakt, bola to, bola to podľa môjho názoru dosť trápna snaha o zastavenie tejto pomoci. Ďakujem.
Žiga, Peter, podpredseda NR SR (2024-04-24):
Prezentujme sa a hlasujme. Konštatujem, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. (Hlasovanie.) 138 prítomných, 138 za. Konštatujem, že Národná rada vyslovila súhlas s uvedenou zmluvou . Ďakujem pekne, pán spravodajca. Pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 222/2004 o dani z pridanej hodnoty, ktorú máme uvedenú ako tlač 130, bod 33 schváleného programu. Dávam slovo spoločnému spravodajcovi z výboru pre financie a rozpočet poslancovi Pavlovi Ľuptákovi, aby hlasovanie uvádzal. Nech sa páči, pán spravodajca. (Hlasovanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa menia a dopĺňajú niektoré zákony , tlač 130.)
M. Číž, podpredseda NR SR: (2007-10-17):
Vážené kolegyne, kolegovia, pokračujeme teda v rozprave o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 417), v prvom čítaní. Poprosím, aby zaujal miesto navrhovateľ v mieste pre navrhovateľov, spravodajca. Ďakujem veľmi pekne. Vážené kolegyne, kolegovia, teraz v rozprave vystúpi pán poslanec Jozef Halecký, pripraví sa pán poslanec Novotný Viliam. (Ruch v sále.) Inak, vážené kolegyne a kolegovia, poprosím tých, ktorí chcú odísť, aby odišli. Ostatných poprosím, aby zaujali miesto v poslaneckých laviciach, aby sme vytvorili dôstojné miesto pre prácu parlamentu.
P. Hrušovský, predseda NR SR: (2003-02-06):
8. schôdza Národnej rady Slovenskej republiky bude zvolaná na 25. februára tohto roku. Dovidenia. Príjemnú cestu domov a dobrú noc. (Rokovanie 7. schôdze NR SR sa skončilo o 20.25 hodine.)
Paška, Pavol, predseda NR SR (2014-07-03):
(Hlasovanie.) 137 prítomných, 76 za, 60 sa zdržalo, 1 nehlasoval. Body sme schválili.
R. Kaliňák, podpredseda vlády a minister vnútra SR: (2008-07-02):
Ide predovšetkým o transpozičnú normu, teda zosúlaďujeme právo Slovenskej republiky s novým právom Európskej únie, detailnejšie vymedzujeme vykonávanie identifikácie obchodných operácií, zavádzame povinnosť následnej verifikácie získaných údajov, konkretizuje sa rozsah povinností o vykonávaní starostlivosti vo vzťahu ku klientovi a s uplatnením rizikového prístupu, zavádzajú sa výnimky z povinnej starostlivosti   a u rizikovejších klientov sa ustanovuje povinnosť vykonávať zvýšenú povinnú starostlivosť. Návrh zákona definuje aj finančnú spravodajskú jednotku ako Národnú jednotku pre oblasť predchádzania odhaľovania legalizácie príjmov z trestnej činnosti a financovania terorizmu. Zákon bol prerokovaný vo výboroch, z ktorých vzišlo 14 pripomienok uvedených v spoločnej správe. Tieto pripomienky, tak ako navrhuje gestorský výbor, odporúčame schváliť, pretože vylepšujú uvedený návrh. Ďakujem pekne za podporu.
Burian, Jozef, poslanec NR SR (2017-11-29):
Pán predsedajúci, dajte hlasovať o tomto návrhu zákona ako o celku s odporúčaním gestorského výboru schváliť.
B. Bugár, podpredseda NR SR: (2004-05-13):
Prerušujem dnešné rokovanie a zajtra pokračujeme. V rozprave vystúpi pán poslanec Madej a pán poslanec Polka. Takže zajtra o 9.00 hodine dovidenia. (Prerušenie rokovania o 19.04 hodine.)
Janiš, Stanislav, poslanec NR SR (2011-06-01):
Ďakujem, pán podpredseda. Kolegyne, kolegovia, chvíľku strpenia, rád by som, aby sme do 17.00 hodiny možno stihli aj novelu tohto zákona. Zavádzame definíciu centralizovaného zásobovania teplom a tak ďalej a tak ďalej. Rozširujú sa dôvody na rozhodnutie o zrušení povolenia v podnikaní, čo sa týka tepelnej energetiky, a viac technických a legislatívnych vecí, ktoré reagujú na aplikačnú prax. Chcem podotknúť, že predložený návrh zákona si nevyžiada zvýšené nároky na verejné rozpočty a má pozitívny vplyv na podnikateľské prostredie. Pán predsedajúci, skončil som.
Mezenská, Helena, poslankyňa NR SR (2015-09-22):
Vážená pani predsedajúca, vážený pán minister, pani spravodajkyňa, prítomní poslanci, dovoľte mi v druhom čítaní k predmetnému návrhu zákona o správcoch bytových domoch a na to nadväzujúci zákon o vlastníctve bytov a nebytových priestorov predniesť aj môj postoj, respektíve, lepšie povedané, pozmeňujúci návrh, ktorý možno v takej obšírnejšej, obsiahlejšej forme má ambíciu a snahu tento zákon vylepšiť a má cieľ zrovnoprávniť, vyvážiť pozície povinností a práva všetkých dotknutých účastníkov trhu s bytovými službami. I keď hneď v úvode chcem povedať, že tento pozmeňujúci návrh predkladám už recyklovane. Už s tým, s jeho obsahom a s formou tohto zákona tohto môjho návrhu, sa malo možnosť ministerstvo financií oboznámiť. Napriek tomu som presvedčená, a to je aj dôvod, pre ktorý tento pozmeňujúci návrh predkladám znova, je potrebné prvky v ňom obsiahnuté zakomponovať do samotného zákona o vlastníctve bytov a nebytových priestorov, sledujúc aj ten cieľ profesionalizácie výkonu a činnosti správcovských organizácií a cieľ zlepšenia a zefektívnenia správy bytového domu. Prepáčte, ale ma to vyrušuje, pán Hudacký, nehnevajte sa, ale nedá sa takto prednášať. Naozaj sa nemôžem sústrediť. (Prerušenie vystúpenia predsedajúcou.)
Laurenčík, Milan, podpredseda NR SR (2021-11-11):
Pán poslanec Čepček má doplňujúcu otázku, nech sa páči.
Vetrák, Milan, poslanec NR SR (2023-03-23):
Ja v podobnom duchu, keďže ten program už nejakým spôsobom postupuje, chcem usporiadať štyri tlače. Prvá je v programe, prvá je tlač 1387, to sú pedagogický zamestnanci. Navrhujem, aby sa prerokovala v utorok 28. 3. 2023 o štrnástej hodine po parlamentnej tlači 1385. A potom sú tri tlače. To je 1412 – tvorba zákonov, 1299 – oznamovatelia a 1186 – stavebný zákon, aby sa prerokovali po parlamentnej tlači v stredu, po parlamentnej tlači 1396 v stredu.
Grendel, Gábor, poslanec NR SR (2016-03-23):
Sľubujem. (Potlesk.)
E. Kukan, poslanec: (2002-10-15):
I. Presperín, doterajší podpredseda NR SR: László Miklós.
Blanár, Juraj, poslanec NR SR (2018-09-13):
Ďakujem. Pán kolega Krajčí, fandíme všetci našim pacientom, lekárom, lebo to nie je jednoduchá vec a viete, že je to ťažké. Chcem vás ubezpečiť, že aj v našom klube máme slobodu svedomia, aby to nevyzeralo tak, že len váš klub je ten, ktorý má. Upozorniť alebo zdôrazniť, že my nejdeme nahrádzať sestričky, my ideme umožniť, aby lekári mohli aj týchto, tieto praktické sestry zamestnať. Ja som presvedčený, že lekári ich nahrádzať nebudú. A k pani kolegyni Cigánikovej, reagovali ste na mňa, tak chcem odpovedať. Ja som nikdy nepovedal, že sa nedá so zdravotnými sestrami diskutovať. A práve naopak, pri mojej praxi, ktorá bola dvanásťročná, som sa vždy stretol so všetkými stavmi, či už to boli zdravotné sestry, lekári, aby sme riešili problémy, a myslím si, že sme mnoho veci dokázali diskusiou vyriešiť aj v tých kritických časoch a podarilo sa nám v nemocniciach stabilizovať situáciu, aj keď to nebolo jednoduché. A za to som všetkým, všetkým vďačný. Chcem vás ale poopraviť, lebo ste povedali možno v zápale toho prejavu, že zdravotní asistenti alebo komora zdravotných asistentov bola proti tomuto, čo sme priniesli z hľadiska praktických sestier, tak to nie je tak. Tí súhlasili s tým a dokonca ešte doplním, súhlasila s tým aj asociácia zdravotníckych škôl. Pamätáte si, keď na tom výbore bol dokonca predseda tej asociácie, lebo oni sa potýkali naozaj s týmto problémom veľmi, veľmi vážne. Čiže zároveň vás chcem aj poprosiť, nezovšeobecňujte nejaké pochybenie jedno, ktoré sa môže stať na hocijakej klinike, automaticky, že sa to bude diať na všetkých, pretože potom robíte len medvediu službu, kde vytvárate dojem pred všetkými pacientami, že... (Prerušenie vystúpenia časomerom.)
Paška, Pavol, predseda NR SR (2014-02-11):
Pán poslanec Miškov, reakcia.
Matečná, Gabriela, ministerka pôdohospodárstva a rozvoja vidieka SR poverená riadením Ministerstva školstva, vedy, výskumu a športu SR (2017-09-07):
Stačí, keď vám písomne odpovieme, áno?
Laurenčík, Milan, podpredseda NR SR (2020-11-25):
Pán poslanec, prosím vás, netelefonujte v sále.
Bugár, Béla, podpredseda NR SR (2016-09-20):
Pani poslankyňa Jurinová, môžete reagovať na faktické.
Poliačik, Martin, poslanec NR SR (2013-12-13):
Martin, ja hovorím o veciach, ktoré som mal možnosť vidieť z prvej ruky. Nepopieram, že určite bolo množstvo iných miest na Slovensku a v podstate vo všetkých postkomunistických krajinách, ktoré si prešli divokých obdobím v 90. rokoch, a to presne z toho dôvodu, že jednoducho prechod od jedného režimu k druhému má svoju cenu. A možnože na Slovensku niektoré mestá a obce zaplatili tú cenu príliš vysokú. Neviem, či niekedy niekto bude potrestaný. Bol by som rád, keby tak bolo. Každopádne aspoň tie veci, ktoré dnes vieme nejakým spôsobom naprávať, myslím, že je našou povinnosťou, aby sme sa minimálne za to prihovorili. A kto má možnosť, nech to spraví. Ďakujem.
P. Hrušovský, podpredseda NR SR: (2002-03-21):
M. Ftáčnik, minister školstva SR: Pán poslanec, budem veľmi stručný. My počítame s tým, že ak povieme, že budeme musieť riešiť zadlženie škôl, to neznamená, že riaditelia alebo riaditeľky škôl sa začnú správať nehospodárne. Objektívne dôvody, o ktorých ste hovorili, rast cien energie, to vieme prepočítať, skalkulovať a vieme to zohľadniť pri prepočtoch, či daná škola zo subjektívnych alebo z objektívnych dôvodov zvýšila svoje zadlženie oproti začiatku roku. Ešte raz opakujem, dlh ostáva na pleciach štátu a samosprávy začnú vlastne spravovať školy a školské zariadenia bez tohto zadlženia s tým, že počítame, že im dáme 50 % prevádzkových prostriedkov, aby s dlhmi v druhom polroku tohto roku nemali problémy. Ako to vyrieši štát, na to zrejme odpovie v nasledujúcej otázke pán minister Hajnovič.
Hort, Milan, podpredseda NR SR (2011-02-10):
Ďakujem. Ďalšia otázka, č. 11, je od pána poslanca Dušana Bublavého, ktorý je v sále. A je opäť na vás, pán podpredseda vlády, a znie: „Kedy bude vybudované slušné parkovisko pre autá hostí a návštev Národnej rady Slovenskej republiky a Bratislavského hradu? Zaoberalo sa touto otázkou ministerstvo?“ Nech sa páči.
Hrnčiar, Andrej, doterajší podpredseda NR SR (2020-03-20):
Pani poslankyňa Anna Záborská.
Jurinová, Erika, podpredsedníčka NR SR (2014-05-28):
Ďakujem pekne, pani ministerka. Dávam slovo spoločnému spravodajcovi, ktorého určil navrhnutý gestorský výbor pre zdravotníctvo, pánovi poslancovi Jozefovi Valockému, aby informoval Národná radu o výsledku rokovania výborov a aby odôvodnil návrh a stanovisko gestorského výboru.
Záborská, Anna, poslankyňa NR SR (2021-06-22):
Ďakujem pekne, pán predseda. Kolega Štefan, máš pravdu, že tento zákonom, zákon prichádza neskoro. A prichádza až tak neskoro, že viacerí aj v tomto parlamente si myslia, že nemal prísť vôbec. O dva dni si budeme pripomínať prvé výročie pamätného dňa obetí komunistického režimu. Aj to je hanba, že si ho budeme pripomínať po 30 rokoch, po tridsiatich až teraz prvýkrát. Návrh pani poslankyne Aničky Andrejuvovej nie je o treste, ale je o spravodlivosti. Nemožno benefitovať na nespravodlivosti. Týmto návrhom dávame do poriadku historickú pamäť. Nechceme rozdelenie, ale zjednotenie. A to môže vyrásť iba na pravde, priznaní si viny, pokánia a odpustení. To je skutočná európska kultúra. To je kultúra obety. Dovoľte mi na záver odcitovať dve vety filozofa Rogera Scrutona: „Obetuje sa ten, kto sa kajá, lebo obetuje pýchu. A obetuje sa aj ten, kto odpúšťa, lebo obetuje svoju zášť.“ Ďakujem. (Potlesk.)
Podmanický, Ján, poslanec NR SR (2022-04-29):
Ďakujem za slovo. Sme svedkami toho, ako na jednej strane vládni poslanci v rozličných pripravených vyjadreniach hovoria veľmi pekne o tom, že chcú dať priechod spravodlivosti, nechcú zasahovať do činnosti orgánov činných v trestnom konaní, chcú vytvoriť spravodlivé podmienky, chcú dať orgánom činným v trestnom konaní všetky nástroje, ktoré môžu použiť v trestnom konaní. To je to pekné a pripravené, čo navonok veľmi pekne znie. Ale keď sa zabudnú, tak povedia, ako to naozaj je. Zabudol sa tu napríklad pán poslanec Šefčík, ktorý povedal, že v podstate my len naťahujeme čas, aby sme zabránili väzbe Roberta Fica. On už vie, že čo čaká po tejto procedúre Roberta Fica. Poslanec vládneho hnutia OĽANO vie, že aj tak to bude väzba. Žiadne pekné reči neplatia o tom, že budú rozhodovať nejaké nezávislé orgány, oni to už vedia. Takto sa vyjadril predseda SaS-ky pán Sulík, ktorý povedal, že Fica treba zavrieť za to, že dvanásť rokov tu vládol. Oni to už majú všetko dopredu napísané, oni už vedia, ako to bude a len sa tvária, že teda tu beží nejaký spravodlivý proces. Ja sa obraciam v nadväznosti na slová pána poslanca Takáča, na tých poslancov vládnej koalície, lebo aj takí sú, ktorým naozaj ide o pravdu, o spravodlivosť, o zachovanie princípov právneho štátu. Mnohí nemôžu veriť, že tu ide o nejaký spravodlivý proces. Od samého začiatku je to vyfabrikovaná vec, vrátane umelej nadkvalifikácie, len preto, aby mohol byť Robert Fico vydaný do väzby. To je celé.
Grendel, Gábor, podpredseda NR SR (2020-04-28):
S ďalšou faktickou, pán poslanec Halák.
Hlina, Alojz, poslanec NR SR (2024-01-26):
Ďakujem pekne. Ono sa hovorí, že v Amerike právnika len pozdravíš, už si mu dlžný. A ono, viete, ten kumšt právnický je v tom, že vlastne povedať niečo alebo napísať to na štyri strany, aby bolo čo fakturovať, ale nič nepovedať, alebo dopliesť, domotať tak, že vlastne z toho nikto nerozumie, ale tváriť sa chápavo, hej? A viete, že určitý moment som sa aj ja stratil v tej prvej časti a to je proste princíp, hej, že... a preto je to dôležité mať na to fórum, hej? Mať na to fórum a ľudí, ktorí vlastne to vnímajú v celom tom kontexte. to, čo ste vy tu predložili ako argument par excellence, hej, že teda že aj pani Kolíková. A ste aj po... a čo som zachytil, ste povedali, že to predložila do MPK, nepredložila to do Národnej rady, nie? Čiže mali sa ešte k tomu vyjadrovať, lebo to je rozdiel asi parametrický oproti tomu, čo robíte vy, hej? (Potlesk.) Čiže dajme na to pozor. A viete, že skúsim to zjednodušiť, viete, mne to z toho vychádza, ako kebyže niekto, viete, chytia niekoho, kto niečo ukradol, teraz tu to vrátim a už okej, tak už nebudem, hej? No nie, podľa mňa to má byť tak, ak niečo ukradol, spôsobil nejakú škodu, má ju vrátiť a potom by mal prísť trest, nie? Lebo trest neni to, že to vráti, prepánakráľa, áno? Takže... a dobre, a teraz že to, čo ukradol, vráti a teraz dostane peňažný. A keď nevráti, pozor, a keď nevráti, tak o to viac dostane, nie? To už neni restoratívne, alebo aká to je? Dajte nejaký iný anglicizmus na to, ale to je podľa, to je ten princíp, že prečo sa to vlastne robilo, lebo ak teraz ideme, lebo z toho mi to tak nepriamo vyplýva, no však vráť, čo si ukradol, a restoratívne to vybavíme, hej, na podmienku a budeš doma s náramkom kukať na Netflix. 	Viete, čiže, pán minister, nadlho a iné fóra. Ďakujem. (Potlesk.)
Hrnčiar, Andrej, podpredseda NR SR (2018-02-08):
Pán poslanec, máte záujem o doplňujúcu otázku? Áno, nech sa páči. Stlačiť trojku, tak.
A. Přidal, poslanec: (2006-03-15):
Národná rada Slovenskej republiky uznesením č. 2070 z 31. januára 2006 pridelila vládny návrh zákona, teda tohto predmetného, na prerokovanie v druhom čítaní vo výboroch do 30 dní a v gestorskom výbore do 31 dní, a to Ústavnoprávnemu výboru Národnej rady, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre životné prostredie a ochranu prírody. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Tento návrh zákona prerokovali tieto výbory, a to ústavnoprávny výbor, výbor pre financie, rozpočet a menu, výbor pre hospodárstvo, privatizáciu a podnikanie, všetky tri rokovali 7. marca 2006 a svojimi uzneseniami odporučili návrh zákona schváliť s pozmeňujúcimi a doplňujúcimi návrhmi a výbor pre životné prostredie prerokoval tento návrh zákona 8. marca a tiež svojím uznesením č. 306 odporučil Národnej rade predmetný návrh zákona so zmenami a pripomienkami uvedenými v prílohe uznesenia schváliť. V časti IV spoločnej správy máme 30 pozmeňujúcich a doplňujúcich návrhov, o ktorých gestorský výbor navrhuje hlasovať tak, aby sa o bodoch 1 až 7, o bode 9 a potom o bodoch 11 až 30 hlasovalo spoločne s odporúčaním schváliť, o bode 8 s odporúčaním neschváliť a o bode 10 tiež s odporúčaním neschváliť. Gestorský výbor na základe stanovísk výborov v súlade s rokovacím poriadkom odporúča Národnej rade Slovenskej republiky predmetný návrh zákona o Národnom jadrovom fonde schváliť a súčasne ma tiež poveril právomocami podľa § 81 ods. 2, § 83 ods. 4, § 84 ods. 2 a § 86 rokovacieho poriadku. Pán predsedajúci, prosím, otvorte rozpravu.
Laurenčík, Milan, podpredseda NR SR (2020-04-29):
Ďakujem veľmi pekne. Na vaše vystúpenie neevidujem žiadne faktické poznámky. (Reakcie z pléna.) Technici, máme dve faktické poznámky? Ale sa odvolali, stiahli. (Reakcie z pléna. Reakcia ministra.) Nech sa páči, pokračujte, aby sa mohli prihlásiť s faktickými poznámkami.
Hrušovský, Pavol, podpredseda NR SR (2011-03-24):
Hlasujeme, páni poslanci, o návrhu. (Hlasovanie.) 147 prítomných, 83 za, 3 proti, 61 sa zdržalo. Návrh sme schválili. Pristúpime k tretiemu čítaniu . Otváram rozpravu, ak by sa niekto z poslancov chcel prihlásiť a namietnuť, príp. navrhnúť legislatívnotechnické zmeny alebo odstrániť chyby, ak by sme sa ich boli dopustili. (Hlas z pléna.) Pán poslanec, hlásite sa? (Reakcia poslanca.) Nie. Vyhlasujem rozpravu za skončenú. Pristúpime k hlasovaniu o návrhu skupiny poslancov ako celku so schválenými pozmeňujúcimi návrhmi s odporúčaním gestorského výboru a pána spoločného spravodajcu...
Blanár, Juraj, podpredseda NR SR (2021-06-25):
Pán poslanec Potocký nie je v rokovacej sále, stráca možnosť s faktickou poznámkou vystúpiť. Ďalší, pán poslanec Stanislav Mizík.
Kremský, Peter, poslanec NR SR (2023-02-07):
Ďakujem. Marián, ja si tiež vecnú úroveň tejto debaty a verím, že to tak aj ostane a nielen dnes, ale chcem zareagovať len na jednu vec, ktorú si spomínal, že Európska únia nás tlačí do ekologických daní a že teda keď, tak takto a ja si myslím, že toto nie, toto by nemala byť náhrada ekologickej dane. Ja si myslím, že ekologická daň, keď už, tak by sa mala vzťahovať na spotrebu. Tak emisné povolenky sa kupujú podľa vypúšťaných CO2 a spotreba vždy závisí od množstva spotrebovaného paliva. Čiže ak chceme nejaké ekologické dane vzťahovať na autá, čo teda ja si myslím, že zatiaľ nie je nutné, ale okej, tak potom to vzťahujme na spotrebu. Lebo je rozdiel, keď ja jazdím na auto pokojne a mám spotrebu 6 litrov a niekto jazdí pretekársky na tom istom aute, má spotrebu 9 litrov. Prečo by sme mali platiť rovnakú ekologickú daň? Keď ja to životné prostredie šetrím a on ho nivočí. Okrem iného aj možno hlukom a možno nebezpečnou jazdou. Čiže ja si myslím, že toto je niečo úplne iné. V podstate tento návrh, ktorý ste presadili v decembri, áno, znižuje zdanenie nových áut, znižuje poplatky na nové autá, ktoré si väčšinou môžu kúpiť bohatší ľudia, ľudia vo veľkých mestách, ale znižuje ich na úkor práve tých najchudobnejších. Práve tých ľudí, ktorí si tie dobré, kvalitné, šetrné autá, ktoré šetria životné prostredie, dovoliť nemôžu. A okrem toho keď spomínaš, že tie poplatky sa platia pravidelne. Áno, práve tí chudobnejší ľudia tie autá musia aj častejšie meniť, lebo keď kúpi niekto 20-ročné auto, určite mu nevydrží 10 rokov. Možno mu vydrží 2 roky, musí ho vymeniť a znova platiť tie vysoké poplatky.
P. Hrušovský, podpredseda NR SR: (2001-09-17):
(Hlasovanie.) Prítomných je 102 poslancov, za 83, proti 1, zdržalo sa 16, nehlasovali 2. Návrh sme schválili. Ďalší návrh.